Olvasd el figyelmesen a következő szöveget!

Így kell aligátort költöztetni

 Kedden reggel ideiglenes kifutóba költöztettük Állatkertünk két aligátorát. Az állatok áthelyezésére azért volt szükség, mert a Pálmaházban, ahol ezek az állatok 2000 óta élnek, az elkövetkező hetekben felújítási és korszerűsítési munkálatokat fognak végezni. Az aligátorok ideiglenes szállását a Nagy-tó partján álló Krokodilház külső udvarában alakítottuk ki,

 Hasonló műveletet utoljára tizenhárom éve hajtottunk végre az Állatkertben. Ráadásul a nagyobbik állat, Ali több mint három méter hosszú és 300 kilogrammnál is nehezebb, így félő volt, hogy annyi ember, amennyi az állat biztonságos mozgatásához szükséges, nem tud majd megfelelő fogást találni rajta. Éppen ezért az állatkerti szakemberek már a művelet előkészítése során kikérték a Fővárosi Katasztrófavédelmi Igazgatóság véleményét is. Az általuk használt különleges hordágy ugyanis alkalmasnak tűnt arra, hogy az aligátorok szállítását is megoldják vele.

 A költöztetés előtt leeresztették az aligátorok medencéjének vizét, hogy könnyebben hozzá lehessen férni az állatokhoz. Először a nagyobbikat, az Ali nevű hímet fogták meg. Ennek első lépéseként a legtapasztaltabb, az aligátorokkal rendszeresen foglalkozó, ezért számukra ismerős gondozók az állatok száját kötötték át. A legfőbb veszélyt ugyanis az állat harapása jelentené ilyen esetben, ám a megfelelő szájbiztosító kötés alkalmazásával ez a veszély teljesen megszüntethető. Az állatot ezután még néhány további kötéllel kellett biztosítani, majd átemelték a speciális hordágyra. Mivel ennek kezelésében elsősorban a tűzoltók a jártasak, ők emelték és cipelték a termetes állatot. Összesen tíz ember kellett Ali mozgatásához és nagyjából hatvan méteres utat kellett megtenni ezen a módon. Az ideiglenes férőhelyre került állatot aztán megszabadították a kötelékektől, kihúzták alóla a hordágyat, majd a művelet végére megint csak a legtapasztaltabb gondozók maradtak a kifutóban a szájat átfogó kötés eltávolítása céljából. Samu átszállítása is hasonlóan történt, de mivel jóval kisebb állatról van szó, ebben az esetben a hordágyra már nem is volt szükség. A megfelelő biztonsági kötésekkel ellátott aligátort hat ember kézben hozta át a Krokodilházhoz.

 Mire az Állatkert reggel kilenckor megnyitotta a kapuit, a két aligátor már az ideiglenes férőhely medencéjében lubickolt. Szemmel láthatóan egyáltalán nem viselte meg őket a költözés. Bár hasonló élményben tizenhárom éve nem volt részük, korábban bőven volt alkalmuk ilyen jellegű tapasztalatokat szerezni. Ali és Samu ugyanis az Állatkert legrégebbi lakói közé tartoznak, mi több, Samu – aki egyébként nőstény – a kert összes állata közül a legidősebb. 1952-ben érkezezett, és a feltételezések szerint valamikor az 1940-es évek végén születhetett, ami azt jelenti, hogy közelebb lehet a hetvenedik, mint a hatvanadik életévéhez.

 A műveletben az állatkerti gondozókon, illetve az állatorvoson kívül a Fővárosi Katasztrófavédelmi Igazgatóság tíz munkatársa vett részt. A helyszínre három járművel és rengeteg eszközzel érkeztek, de végül csak a különleges hordágyra, illetve a kötelekre volt szükség. A több mint három mázsás Ali egyébként a legnehezebb „páciens" volt, akit ezzel a hordággyal valaha szállítottak. A fővárosi tűzoltók nem először segítettek az Állatkertnek, hiszen a két intézmény között évtizedek óta tartó együttműködés alakult ki. Legtöbbször a tűzoltók végezték például az elefántok és az orrszarvúak daruzását, amelyre vagy altatásban végzett agyarműtét, új elefántok érkezése, vagy orrszarvú szállítás miatt volt szükség.

*Forrás:* [*http://www.zoobudapest.com/rolunk/hirek/igy-kell-aligatort-koltoztetni*](http://www.zoobudapest.com/rolunk/hirek/igy-kell-aligatort-koltoztetni) *nyomán*

Oldd meg a következő feladatokat az olvasottak alapján!

1. Húzd alá a szövegben, miért volt szükség az aligátorok költöztetésére!
2. Keresd meg a térképen honnan hová költöztették az állatokat! Egy vonallal kösd össze a két helyet!





Ez ehhez hasonló térképet szeretnék ide. Ezt az Állatkert honlapjáról másoltam ide, de sajnos ezen már a Pálmaházat America Tropicananak nevezik. Jobb lenne fekete-fehér térkép, mert biztosan nem színesben fogják nyomtatni, fénymásolni.

1. Sorold fel, kik vettek részt a költöztetésben!

………………………………………………………………………………………………………………………………………………………………

1. Állapítsd meg, hogy igazak vagy hamisak az állítások! Írd az I vagy a H betűt a mondatok mellé!
* Az aligátorok közül Ali volt a legnehezebb és a legidősebb. ………
* Ali és Samu 2000 óta élnek az Állatkertben. ………
* A költöztetéskor a legnagyobb veszélyt az állatok harapása jelenti. ……
* Samut 10 ember vitte át a Krokodilházhoz. ………
* A tűzoltók már máskor is segítettek az Állatkertnek. ………
1. Állítsd időrendi sorrendbe Ali költöztetésének lépéseit! Számozással jelöld a helyes sorrendet!

……… átkötötték az állat száját

……… átemelték a hordágyra

……… leeresztették a medence vizét

……… kihúzták alóla a hordágyat

……… levették a szájáról a kötést

……… átvitték az új helyre

1. Miért volt különösen nehéz Ali szállítása? Karikázd be a helyes válasz betűjelét!

**A** Mert Ali nehezebb, mint 300 kg.

**B** Mert a szállításhoz szükséges sok ember nem tud megfelelő fogást találni rajta.

**C** Mert hasonló költöztetés 13 éve nem volt az Állatkertben.

1. Miben különbözött Samu szállítása Aliétól?

………………………………………………………………………………………………………………………………………………………………

1. Miért a tűzoltók emelték a hordágyra Alit?

………………………………………………………………………………………………………………………………………………………………

1. Hasonlítsd össze a két aligátort! Karikázd be a helyes választ jelölő állat nevét!

Melyikőjük az idősebb?

Ali – Samu

Melyikőjük a nehezebb?

Ali – Samu

Melyikőjük a hím?

Ali – Samu

1. Mi az olvasott szöveg legfontosabb célja? Karikázd be a helyes válasz betűjelét!

**A** Hogy megtudjuk, hogyan élnek az aligátorok.

**B** Hogy megismertesse az olvasót az Állatkert történetével.

**C** Hogy megismerjük az Állatkertben folyó munkák egyikét.

**D** Hogy bevezesse az olvasót a mesék világába.

1. Szerinted miért nem tudják az Állatkertben, hogy pontosan hány éves Samu?

………………………………………………………………………………………………………………………………………………………………

1. Írd be a mondatokba a hiányzó számokat!

Ali nehezebb, mint ……. kg.

Az aligátorokat körülbelül ……. méter hosszú úton szállították.

A Fővárosi Katasztrófavédelmi Igazgatóság ……. munkatársa segített az állatok költöztetésében.

Samu ……. óta él az Állatkertben.

1. Kiket választottak ki az állatgondozók közül az aligátorok szájának bekötésére?

………………………………………………………………………………………………………………………………………………………………